Tôrtamagne-Èmèsa-Desot

Tôrtamagne-Èmèsa-Desot (en alemand Turtmann-Unterems) est una comuna suissèssa du quenton du Valês. ’L est dedens lo destrict de Louèche. La comuna comprend les doux velâjos de Tôrtamagne, en pllâna de Rôno, et Èmèsa-Desot, sus la montagne u mié-jorn de Tôrtamagne. U mié-jorn-cuchient des velâjos est situâ lo tèrritouèro de la comena Èmèsa d’Amont, et u mié-jorn-levant la comena d’Argèssa. Dedens la comena est una anciana aèrogâra militère. La Rota principâla 9 de Suisse et l’ôtorota 9 travèrsont la comena. L’ôtorota passe dedens doux tunèls, prés Tortemâgnes. La valâ de Tôrtamagne – que partajont Tôrtamagne-Èmèsa-Desot et Èmèsa d’Amont et Argèssa – at una longior de 24 kilomètros. U fond sud sè trôvont lo gllaciér de Tôrtamagne et lo gllaciér de Brunegg. Sus lo massis de montagnes de Bèla-Toula u cuchient de la valâ de Tôrtamagne est la frontiére lengouistica de l’Arpetan – et pués enqu’houé lo francês – vers lo Tuche valêsan. Patrimouéno l’égllése de Tôrtamagne l’égllése d’Èmèsa-Desot la chapèla de Gruben, dedens la valâ de Tôrtamagne Lims de defôr Notes